Efter stor succes i Europajollen, kulminerende med VM Guld i 1993, byttede Dorte enmandsjollen ud med matchracing, en holdsport og en helt anden boldgade, det skulle hurtigt vise sig at Dorte havde talent for sporten som hun dominerede i årene 1999-2001. Op mod de olympiske lege i Athen 2004 var Ynglingen blevet olympisk. Dorte startede en OL kampagne og fik hurtigt støtte af Dansk Sejlunion. Dorte vandt den danske udtagelse. Resultatet blev en bronzemedalje for Dorte med gasterne Helle Jespersen og Christina Otzen. I 2006 da VM i matchrace skulle afholdes i Danmark, gentog hun sejren og vandt VM-guld ud for Skovshoved Havn, denne gang med gasterne Gitte Bjerregård, Lea Olsen, Tine Kjærgaard, Helle Jespersen og Nathalia Nyeland.  Uddannelse med mere Dorte er uddannet fysioterapeut, i Gudme på Fyn driver hun sin Klinik For Fysioterapi. Hun er fortsat aktiv sejler, og deltog blandt andet i Big Boat Challenge 2011, som skipper for Farr 40 pigebåden Team Maltesers